## Ukaz o proglašenju Zakona o izmjenama i dopunama Zakona o osnovnom školstvu

### NN 27/1993 (6.4.1993.), Ukaz o proglašenju Zakona o izmjenama i dopunama Zakona o osnovnom školstvu

# ZASTUPNIČKI DOM SABORA REPUBLIKE HRVATSKE

Na temelju članka 89. Ustava Republike Hrvatske, donosim

## UKAZ

### o proglašenju Zakona o izmjenama i dopunama Zakona o osnovnom školstvu

Proglašavam Zakon o izmjenama i dopunama Zakona o osnovnom školstvu;
koji je Zastupnički dom Sabora Republike HrvatSke donio na sjednici 24.
ožujka 1993.

Broj: PA4-4/ 1-93.

Zagreb, 31. ožujka 1993.

Predsjednik Republike Hrvatske

**dr. Franjo Tuđman, v. r**

---

## ZAKON

### o izmjenama i dopunama Zakona o osnovnom školstvu

Članak 1.

U Zakonu o osnovnom školstvu ("Narodne novine", br. 59/90.)
u članku 8. riječi: "Državni i drugi organi i" zamjenjuju se
riječima: "Državna uprava, tijela jedinice lokalne samouprave i uprave,
nadležna za školstvo i druge".

Članak 2.

U članku 9. stavku 2. riječi: "organ uprave općine, odnosno organ
uprave Grada Zagreba, nadležan" zamjenjuju se riječima: "upravno
tijlo županije, odosno i Grada Zagreba nadležno".

Članak 3.

U članku 10. stvak 2. mijenja se i glasi: "Državni pedagoški standard
kao program javnih potreba u osnovnom školstvu donosi Sabor Republike Hrvatske
na prijedlog Vlade Republike Hrvatske zajedno s državnim proračunom."
U stavku 3. riječi: "Odlukom se utvrđuje" z,amjenjuju se riječima:
"Državnim pedagoškim standardom se utvrđuje". Iza stavka 3. dodaje
se stavak 4. koji glasi: "Ministar kulture i prosvjete posebnim aktom
propisuje provedbu Državnog pedagoškog standarda iz stavka 3. ovoga članka".

Članak 4.

U članku 11. stavku 1. riječi: "Republičkom proračunu i budžetima
općina odnosno budžetu Grada Zagreba" zamjenjuju se riječima: "Državnom
proračunu i proračunu župariije i Grada Zagreba." Ustavku 2. riječi:
"Republićkom proračunu" zamjenjuju se riječima: "Driavnom
proračunu", a alineja 1. toga stavka mijenja se i glasi: - plaće i
naknade potrebnog broja učitelja, stručnih suradnika i drugih djelatnika,
njihovo neprekidno usavršavanje i doškolovanje, te za uvjete njihova rada."
U stavku 3. riječi: "općinskom. odnosno gradskom budžetu" zamjenjuju
se riječima: "proračunu županije i Grada Zagreba." stavak 4.
mijenja se i glasi: "Ako županija i Grad Zagreb ne mogu u svom proračunu
osigurati sredstva za ostvarivanje javnih potreba iz stavka 3. ovoga članka,
sredstva se osiguravaju u državnom proračunu u okviru ukupnih dopunskih
sredstava\_ Iza stavka 4. dodaje se stavak 5. i 6. koji glase: "U državnom
proračunu osiguravaju se i dodatna sredstva za javne potrebe osnovnog školovanja
pripadnika etničkih i nacionalnih zajednica ili manjina te sredstava za
dodatne troškove osnovnog školstva županijama koje na svom području imaju
kotareve s posebnim samoupravnim položajem. Iznimno od odredbe stavka 2.
ovoga članka proračunom jedinice lokalne samouprave i uprave mogu se osigurati
dodatna sredstva za plaće potrebnog broja učitelja ne području te jedinice
lokalne samouprave i uprave."

Članak 5.

Članak 12. mijenja se i glasi: "Sredstva koja se u državnom proračunu
osiguravaju za financiranje osnovnog školstva izdvajaju se na računr Ministarstva
kulture i prosvjete koje raspolaže tim sredstvima. Sredstva koja se u proračunima
županija i Grada Zagreba osiguravaju za financiranje osnovnog školstve
izdvajaju se na račun upravnih tijela nadležnih za poslova školstva u županijama
i Gradu Zagrebu koja raspolažu tim sredstvima."

Članak 6.

Članci 13. i 14. brišu se.

Članak 7.

Članak 15. mijenja se i glasi: "Županija, odnosno Grad Zagreb,
uskladuje interese poduzima aktivnosti radi ravnomjernog razvitka osnovnog
školstva, te uređuje druga pitanja od zajednićkog inte resa za osnovno
školstvo na području županije, odnosno Grada Zagreba u skladu sa zakonom.
Predstavničko tijelo županije, odnosno Grada Zagreba i jedinica lokalne
samouprave mogu utvrditi javne potrebe u osnovnom školstvu šire od potreba
utvrđenih Državnim pedagoškim standardom, za koje sredstva osiguravaju
u svom proračunu."

Članak 8.

Članak 16. mijenja se i glasi: "Osnovnu školu mogu osnovati predstavnička
tijela županije, odnosno Grada Zagreba i jedinica lokalne samouprave prema
usvojenoj mreži osnovnih škola i programu razvoja djelatnosti osnovnog
školstva na svom području. Osnovnu školu mogu zajednički osnovati dvije
ili više jedinica lokslne samouprave. Pod uvjetima utvrđenim člankom 18.
ovoga Zakona osnovnu školu mogu osnovati fizičke osobe i vjerske zajednice
uz prethodnu suglasnost MiniStarstva kulture i prosvjete. Na upravljanje,
financiranje, djelatnost i rad osnovnih škola iz stsvka 3. ovoga članka
odgovarajuće se primjenjuju odredbe ovoga Zakona. Osnovne škole imaju svojstvo
pravne osobe i upisuju se u sudski registar."

Članak 9.

U članku 17: riječi: "skupština općine, odnosno Skupština Grada
Zagreba" zamjenjuju se riječima: "predstavničko tijelo županije.
odnosno Grada Zagreba", a riječi: "na prijedlog Zavoda za školstvo"
brišu se.

Članak 10.

U članku 20. stavku 3. riječi: "općinski, odnosno gradski organ
uprave nadležan" zamjenjuju se rijeama: "upravno tijelo u županiji,
odnosno Grada Zagreba nadležno". U stavku 4. riječi: "organa
uprave iz stavka 2." zamjenjuju se riječima: "upravnog tijela
iz stavka 3.".

Članak 11.

U članku 21. stavci 2., 3. i 4. mijenjaju se i glase: "Akt o ukidanju
osnovne škole i njenih područnih razrednih odjela donosi predstavničko
tijelo županije na prijedlog poglavarstva jedinice lokalne samouprave koja
je osnivač osnovne škole na način propisan ovim zakonom. Poglavarstvo jedinice
lokalne samouprave iz stavka 1. ovoga članka predložit će ukidanje osnovne
škole kada utvrdi da: - ne postoji potreba za osnovnom školom, odnosno
njenimi područnim razrednim odjelima: - osnovna škola, odnosno njeni područni
razredni odjeli ne ispunjavaju zadaće osnovnog školstva. Ako predstavničko
tijelo županije, odnosno Grada Zagreba ne donese akt o ukidanju u roku
od 60 dana od dana primitka prijedloga, takav akt donijet će Ministarstvo
kulture i prosvjete"

Članak 12.

U članku 22. stavku 1. i 2. riječi: "općinski, odnosno gradski
organ uprave nadležan za poslove školstva" zamjenjuju se riječima"upravno
tijelo županije, odnosno Grada Zagreba nadležno za školstvo".

Članak 13.

Članak 23. mijenja se i glasi: "U slučaju ukidanja ili zabrane
rada osnovne škole, prosvjetna inspekcija ili upravno tijelo iz članka
22. stavka 2; ovoga Zakona koje je donijelo odluku o ukidanju i zabrani
rada škole, mora zatečenim učenicima osigurati školovanje u drugoj osnovnoj
školi"

Članak 14.

U članku 30. stavku 2. riječi: "primjenjuje članak 18." zamjenjuju
se riječima: "primjenjuju odredbe".

Članak 15.

U članku 37. stavak 1. briše se.

Članak 16.

U članku 44. stavku 1. i 2. riječi: "općinski, odnosno gradski
organ uprave nadležan" zamjenjuju se riječima: "upravno tijelo
županije, odnosno Grada Zagreba nadležno". Iza stavka 2. dodaje se
novi stavak 3. koji glasi: " Upravno tijelo županije, odnosno Grada
Zagreba nadležno za poslove školstva uskladuje planove upisa u osnovne
škole na svom području." Dosadašnji stavci 3., 4. i 5. postaju stavci
4., 5. i 6.

Članak 17.

U članku 45. stavak 2. mijenja se i glasi: "Osnovna škola dužna
je obavijestiti poglavarstvo općine, odnosno Grada Zagreba i nadležno upravno
tijelo koje je donijelo plan upisa o školskim obveznicima koji se nisu
upisali, odnosno koji redovno ne pohadaju školu".

Članak 18.

U članku 46. stavku 1. riječi: "Skupština općine, odnosno Skupština
Grada Zagreba, dužna" zamjenjuju se riječima: "Predstavničko
tijelo općine, grada, županije, odnosno Grada Zagreba, dužno".

Članak 19.

U članku 60. stavku 2. rijea: "organ uprave nadležan za poslove
školstva općine, odnosno Grada Zagreba" zamjenjuju se riječima: "upravno
tijelo županije, odnosno Grada Zagreba nadležno za školstvo".

Članak 20.

U članku 68. u drugoj rečenici riječi: "nadležnog organa zdravstva"
zamjenjuju se riječima: "nadležnog upravnog tijela zdravstva".

Članak 21.

Članak 88. mijenja se i glasi: "Za ravnatelja osnovne škole može
biti izabrana osoba koja ispunjava.uvjete za učitelja ili stručnog suradnika.
Ravnatelj se bira na temelju javnog natječaja kojeg raspisuje škola. Ravnatelja
imenuje i razrješava skupština županije. odnosno Grada Zagreba uz suglasnost
ministra kulture i prosvjete. Ako prijedlog za imenovanje ne bude dostavljen
ministru kulture i prosvjete na suglasnost najkasnije dva mjeseca od isteka
natječajnog roka, odnosno ako ministar kulture i prosvjete uskrati suglasnost
sam će imenovati ravnatelja. Ravnatelj se imenuje na četiri godine. Ista
osoba može biti ponovno imenovana Ministar kulture i prosviete može razriješiti
ravnatelja i prije roka na koji je imenovan kad utvrdi da ne ispunjava
ovim Zakonom ili drugim propisom utvrđene obveze. fiavnatelja osnovne škole
koju je osnovala fizička ili pravna ošoba imenuje se i razrješava na način
utvrđen aktom o osnivanju ili statutom škole."

Članak 22.

U članku 89. riječi: "skupština općine, odnosno skupština Grada
Zagreba" zamjenjuju se riječima: "predstavnici osnivača".

Članak 23.

Osobama koje su do 8. listopada 1991. stekle svjedodžbe ili druge isprave
osnovnog školstva na području republika bivše Jugoslavije, priznaju se
isprave o stečenom osnovnoškolskom obrazovanju.

Članak 24.

U svim odredbama ovoga škona riječi: "Ministarstvo prosvjete i
kulture Republike Hrvatske (u daljnjem tekstu: Ministarstvo prosvjete)".
"Ministarstvo prosvjete", "potrebe i interesi društva"
i "mjesna zajednica" u odgovarajućem padežu zamjenjuju se riječima:
"Ministarstvo kulture i prosvjete", "javne potrebe"
i "mjesna samouprava" u odgovarajućem padežu.

Članak 25.

Dok se ne ustroje županijska upravna tijela, poslove tih tijela obavljat
će organi uprave i službe dosadašnjih opana, nadležni za osnovno školstvo,
kao ispostave županija.

Članak 26.

Do konstituiranja shupštine županije ministar kulture i prosvjete imenuje
i razrješava ravnatelje osnovnih škola.

Članak 27.

Ovaj Zakon stupa na snagu osmoga dana od dana objave u "Narodnim
novinama".

Klasa: 602-02/92-01/02

Zagreb. 24. ožujka 1993

ZASTUPNIČKI DOM SABORA REPUBLIKE HRVATSKE

Predsjednik Zastupničkog doma Sabora

**Stjepan Mesić, v. r.**

Zakon, NN 27/1993-465